title: Directiva 95/57/CE a Consiliului din 23 noiembrie 1995 privind culegerea datelor statistice în domeniul turismului

text:
Anunţ juridic important

|

31995L0057

Official Journal L 291 , 06/12/1995 P. 0032 - 0039 Ediţie specială în limba cehă Chapter 13 Volume 015 P. 419  - 426 Ediţie specială în limba estonă Chapter 13 Volume 015 P. 419  - 426 Ediţie specială în limba maghiară Chapter 13 Volume 015 P. 419  - 426 Ediţie specială în limba lituaniană Chapter 13 Volume 015 P. 419  - 426 Ediţie specială în limba letonă Chapter 13 Volume 015 P. 419  - 426 Ediţie specială în limba malteză Chapter 13 Volume 015 P. 419  - 426 Ediţie specială în limba polonă Chapter 13 Volume 015 P. 419  - 426 Ediţie specială în limba slovacă Chapter 13 Volume 015 P. 419  - 426 Ediţie specială în limba slovenă Chapter 13 Volume 015 P. 419  - 426

		19951123Directiva 95/57/CE a Consiliuluidin 23 noiembrie 1995privind culegerea datelor statistice în domeniul turismuluiCONSILIUL UNIUNII EUROPENE,având în vedere Tratatul de instituire a Comunității Europene, în special articolul 213,având în vedere propunerea Comisiei,întrucât rezoluțiile Parlamentului European din 11 iunie 1991 [1] și din 18 ianuarie 1994 [2] subliniază rolul major care revine Comunității în dezvoltarea statisticii în domeniul turismului;întrucât elaborarea unei directive menite să canalizeze eforturile depuse în prezent în mod fragmentat la nivel național a fost aprobată de către Comitetul Economic și Social [3];întrucât, temeiul Deciziei 90/655/CEE [4] a fost dezvoltat un cadru metodologic al Comunității pentru realizarea statisticii comunitare în turism;întrucât rezultatele programului de doi ani (1991-1992) pentru dezvoltarea statisticilor comunitare în turism în temeiul Deciziei 90/655/CEE evidențiază faptul că beneficiarii din sectorul privat și public au nevoie de statistici fiabile și comparabile privitoare la cererea și oferta turistică, disponibile într-un termen scurt;întrucât dezvoltarea statisticii comunitare în turism este o prioritate recunoscută prin Decizia 92/421/CEE a Consiliului din 13 iulie 1992 privind un plan de acțiune comunitar în sprijinul turismului [5];întrucât rolul recunoscut al turismului ca instrument de dezvoltare și de integrare socio-economică poate fi mai bine îndeplinit cunoscând statisticile de bază în acest domeniu, mai ales a celor realizate la nivel regional;întrucât, pentru a evalua competitivitatea industriei turismului în cadrul Comunității, este necesară cunoașterea volumului turismului, a caracteristicilor sale, a profilului turiștilor și a cheltuielilor pe care aceștia le fac;întrucât sunt necesare informații lunare pentru a măsura influențele sezoniere ale cererii asupra capacității de cazare și pentru a sprijini autoritățile publice și agenții economici în dezvoltarea unor strategii și politici mai adecvate de îmbunătățire a repartizării sezoniere a concediilor și a desfășurării activităților turistice;întrucât activitatea comunitară viitoare în acest domeniu trebuie să se bazeze în continuare pe o abordare pragmatică, conformă cu principiul subsidiarității;întrucât trebuie să se asigure sinergia necesară între proiectele naționale, internaționale și comunitare în domeniul statisticii din turism, astfel încât să se reducă povara culegerii informațiilor;întrucât trebuie să se țină seama de lucrările metodologice elaborate în cooperare cu alte organizații internaționale, cum ar fi Organizația pentru Cooperare Economică și Dezvoltare și Organizația Mondială a Turismului, precum și de recomandările adoptate de Comisia pentru Statistică a Națiunilor Unite în martie 1993, pentru a se asigura un grad de comparabilitate mai mare al statisticilor în domeniul turismului, la nivel mondial;întrucât monitorizarea fiabilă și eficientă a structurii și evoluției cererii și ofertei turistice poate fi considerabil îmbunătățită prin crearea unui cadru comunitar adecvat și recunoscut;întrucât un astfel de sistem poate genera economii de scară, odată cu informații în folosul tuturor statelor membre și părților interesate;întrucât un instrument comunitar ar putea facilita difuzarea statisticilor comparabile în domeniul turismului;întrucât Decizia 93/464/CEE a Consiliului din 22 iulie 1993 asupra programului-cadru de acțiuni prioritare în domeniul informației statistice pentru perioada 1993-1997 [6] prevede instituirea unui sistem de informații asupra cererii și ofertei turistice;întrucât printr-o directivă a Consiliului se poate asigura un cadru comun pentru valorificarea beneficiilor aduse de diversele acțiuni realizate la nivel național;întrucât datele statistice realizate pe baza unui sistem comunitar trebuie să fie fiabile și adecvate pentru a asigura comparabilitatea între statele membre; întrucât, în consecință, este necesar să se stabilească în comun criteriile pe baza cărora să fie îndeplinite aceste cerințe,ADOPTĂ PREZENTA DIRECTIVĂ:Articolul 1ObiectÎn scopul stabilirii unui sistem de informații privind statistica în domeniul turismului la nivel comunitar, statele membre trebuie să realizeze culegerea, compilarea, prelucrarea și transmiterea informațiilor statistice comunitare armonizate cu privire la cererea și oferta turistică.Articolul 2Domeniul în care se culeg informațiile și definiții de bazăÎn înțelesul prezentei directive, datele ce trebuie culese se referă la:(a) capacitatea unităților colective de cazareTipurile de cazare colectivă sunt următoarele:1. hoteluri și unități similare2. alte unități colective de cazare, inter alia:2.1. campinguri pentru turiști2.2. case de vacanță2.3. alte unități colective de cazare;(b) fluxurile de oaspeți în unitățile colective de cazareDatele culese trebuie să se refere la turismul intern, adică turismul domestic și turismul "cu intrare"; turismul domestic se referă la rezidenții unei țări care călătoresc numai în interiorul țării respective, iar turismul "cu intrare" se referă la nerezidenții care călătoresc în țara respectivă;(c) cererea turisticăDatele culese trebuie să se refere la turismul național, adică turismul domestic și turismul extern; turismul extern se referă la rezidenții unei țări care călătoresc în altă țară. Informațiile cu privire la cererea turistică trebuie să se refere la excursiile al căror principal scop este vacanța sau afacerile și care implică o noapte cel puțin sau mai multe nopți consecutive petrecute departe de locul obișnuit de reședință.Articolul 3Caracteristicile setului de date(1) O listă a caracteristicilor setului de date, indicând periodicitatea și distribuția teritorială, figurează în anexă.(2) Definițiile caracteristicilor setului de date și orice modificare a listei cu caracteristicile setului sunt stabilite de către Comisie în conformitate cu procedura prevăzută la articolul 12.Articolul 4Acuratețea informațiilor statistice(1) Setul de informații statistice trebuie, atunci când este posibil, să îndeplinească cerințele minime de acuratețe. Aceste cerințe și metodele pentru prelucrarea armonizată a distorsiunilor sistematice trebuie să fie stabilite de către Comisie conform procedurii prevăzute la articolul 12. Trebuie să fie fixate cerințe minime de acuratețe, cu referire specială la numărul anual de sejururi peste noapte la nivel național.(2) În ceea ce privește baza de colectare a informațiilor, statele membre iau toate măsurile pe care le consideră necesare pentru a menține calitatea și comparabilitatea rezultatelor.Articolul 5Culegerea informațiilor statistice(1) Statele membre pot fundamenta, acolo unde este cazul, culegerea informațiilor statistice prevăzute la articolul 3, pe datele, sursele și sistemele existente.(2) Pentru caracteristicile cu periodicitate anuală, prima perioadă de referință începe la 1 ianuarie 1996. Pentru caracteristicile legate de coloanele cu date lunare și trimestriale din secțiunile B și C din anexă, prima perioadă de referință începe la 1 ianuarie 1997.Articolul 6Prelucrarea datelorStatele membre prelucrează informațiile culese în temeiul articolului 3 în conformitate cu cerințele de acuratețe prevăzute la articolul 4 și cu normele detaliate adoptate în conformitate cu procedura prevăzută la articolul 12. Nivelul regional trebuie să fie conform cu Nomenclatorul Unităților Teritoriale (NUTS) al Biroului de Statistică al Comunităților Europene.Articolul 7Transmiterea datelor(1) Statele membre transmit datele prelucrate în conformitate cu articolul 6, inclusiv informațiile pe care statele membre le-au declarat confidențiale în temeiul legislației sau practicii interne în materie de confidențialitate statistică și în conformitate cu dispozițiile Regulamentului (Euratom, CEE) nr. 1588/90 al Consiliului din 11 iunie 1990 privind transmiterea datelor în regim de confidențialitate statistică, către Biroul de Statistică al Comunităților Europene [7]. Regulamentul respectiv reglementează regimul de confidențialitate a informațiilor.(2) Transmiterea datelor anuale provizorii se efectuează în termen de șase luni de la sfârșitul perioadei de referință, iar rezultatele anuale revizuite trebuie să fie transmise în termen de cel mult 12 luni după sfârșitul perioadei de referință. Transmiterea datelor provizorii lunare și trimestriale se efectuează în termen de trei luni de la sfârșitul perioadei de referință corespunzătoare, iar rezultatele lunare și trimestriale revizuite trebuie să fie transmise în termen de cel mult șase luni de la sfârșitul perioadei de referință corespunzătoare.(3) Hotărând în conformitate cu procedura prevăzută la articolul 12 și în scopul de a facilita sarcina părților răspunzătoare de furnizarea informațiilor, Comisia poate să stabilească proceduri standardizate de transmitere și să creeze condiții pentru folosirea pe scară mai largă a prelucrării automate și a transmisiei electronice a datelor.Articolul 8Rapoartele(1) Statele membre furnizează Comisiei, la cererea acesteia, toate informațiile necesare pentru evaluarea calității, comparabilității și caracterului complet al datelor statistice. De asemenea, statele membre furnizează Comisiei detalii despre orice modificare ulterioară a metodelor folosite.(2) Comisia prezintă Parlamentului European, Consiliului și Comitetului Economic și Social un raport cu privire la experiența acumulată în activitatea desfășurată în temeiul prezentei directive, după ce au fost colectate date pe o perioadă de trei ani.Articolul 9Difuzarea rezultatelorModalitățile de difuzare a datelor de către Comisie trebuie să fie stabilite pe baza procedurii prevăzute la articolul 12.Articolul 10Perioada de tranziție(1) Fără a aduce atingere articolului 13, statele membre iau toate măsurile necesare pentru a face operațional sistemul comunitar de informații pe parcursul unei perioade de tranziție care se termină la trei ani după intrarea în vigoare a prezentei directive pentru datele lunare și anuale și la cinci ani după intrarea în vigoare a prezentei directive pentru datele trimestriale.(2) În perioada de tranziție, în conformitate cu procedura prevăzută la articolul 12, Comisia poate accepta derogări de la dispozițiile prezentei directive, în măsura în care sistemele naționale de statistică necesită adaptări pentru domeniul turismului.Articolul 11ComitetulÎn ceea ce privește metodele de aplicare a prezentei directive și orice măsuri de adaptare la evoluțiile economice și tehnice, îndeosebi în legătură cu:- definițiile aplicabile caracteristicilor setului de date și orice modificări ale listei caracteristicilor setului de date (articolul 3), în măsura în care aceste modificări nu fac mai dificilă culegerea datelor;- cerințele de acuratețe și prelucrarea armonizată a distorsiunilor sistematice (articolul 4);- prelucrarea datelor (articolul 6), metodele de transmitere a datelor (articolul 7) și difuzarea rezultatelor (articolul 9);- derogările de la dispozițiile prezentei directive în perioada de tranziție (articolul 10)Comisia este sprijinită, în conformitate cu dispozițiile articolului 12, de Comitetul pentru Programul Statistic înființat prin Decizia 89/382/CEE, Euratom [8], numit în continuare "Comitetul."Articolul 12Procedura(1) Reprezentantul Comisiei înaintează Comitetului un proiect de măsuri ce urmează să fie adoptate. Comitetul își dă avizul cu privire la aceste măsuri în termenul pe care președintele îl poate stabili în funcție de urgența subiectului în cauză. Avizul este emis cu majoritatea prevăzută la articolul 148 alineatul (2) din tratat pentru deciziile pe care Consiliul trebuie să le adopte la propunerea Comisiei. Voturile reprezentanților statelor membre sunt determinate în conformitate cu dispozițiile prevăzute la articolul menționat anterior. Președintele nu participă la vot.(2) (a) Comisia adoptă măsurile de aplicare imediată.(b) Totuși, dacă nu corespund cu avizul comitetului, aceste măsuri sunt imediat comunicate Consiliului de către Comisie. În acest caz:- Comisia amână aplicarea măsurilor adoptate cu trei luni de la data acestei comunicări;- Consiliul, hotărând cu majoritate calificată, poate lua o altă decizie în termenul prevăzut la prima liniuță.Articolul 13Punerea în aplicare a directiveiStatele membre adoptă actele cu putere de lege și actele administrative necesare pentru a se conforma prezentei directive înainte de 23 noiembrie 1996.Articolul 14Intrarea în vigoarePrezenta directivă intră în vigoare în a douăzecea zi după publicarea în Jurnalul Oficial al Comunităților Europene.Articolul 15Dispoziții finalePrezenta directivă se adresează statelor membre.Adoptată la Bruxelles, 23 noiembrie 1995Pentru ConsiliuPreședinteleC. Westendorp y Cabeza[1] JO C 183, 15.7.1991, p. 74.[2] JO C 44, 14.2.1994, p. 61.[3] JO C 52, 19.2.1994, p. 22.[4] JO L 358, 21.12.1990, p. 89.[5] JO L 231, 13.8.1992, p. 26.[6] JO L 219, 28.8.1993, p. 1.[7] JO L 151, 15.6.1990, p. 1.[8] JO L 181, 28.6.1989, p. 47.--------------------------------------------------19951123ANEXĂINFORMAȚII STATISTICE ÎN DOMENIUL TURISMULUINB: Pentru datele solicitate conform B.1.3, C.1.1.2 și C.1.1.4, distribuția geografică este prezentată la sfârșitul acestei anexe.A. Capacitatea de cazare colectivă a turiștilor: unități locale pe teritoriul naționalA.1. Date care urmează să fie transmise anualNumăr | Distribuția cazării | Variabile | Distribuția geografică [1] |A.1.1. | Hoteluri și unități similare | Numărul de unități Numărul de camere Numărul de paturi | Națională și regională NUTS III |A.1.2. | Alte unități de cazare colectivă: campinguri turisticecase de vacanțăalte unități de cazare colectivă | Numărul de unități Numărul de paturi [2] | Națională și regională NUTS III |B. Gradul de ocupare în unitățile de cazare colectivă: turism domestic și "cu intrare"B.1. Date care urmează să fie transmise anualNumăr | Distribuția cazării | Variabile | Distribuția geografică |B.1.1. | Hoteluri și unități similare | Sosiri rezidenți Nopți petrecute de rezidenți | Națională și regională NUTS III |Sosiri nerezidenți Nopți petrecute de nerezidenți |B.1.2. | Alte unități de cazare colectivă: campinguri turisticecase de vacanțăalte cazări colective | Sosiri rezidenți Nopți petrecute de rezidenți | Națională și regională NUTS III |Sosiri nerezidenți Nopți petrecute de nerezidenți |B.1.3. | Hoteluri și unități similare Alte unități de cazare colectivă | După țara de reședință (defalcare pe luni calendaristice): Sosiri nerezidențiNopți petrecute de nerezidenți | Națională |B.2. Date care urmează să fie transmise lunarNumăr | Distribuția cazării | Variabile | Distribuția geografică |B.2.1. | Hoteluri și unități similare Alte unități de cazare colectivă | Sosiri rezidenți Nopți petrecute de rezidenți | Națională |Sosiri nerezidenți Nopți petrecute de nerezidenți |B.2.2. | Hoteluri și unități similare | Ocuparea paturilor: | |—brut | |—net | Națională |C. Cererea turistică: turism domestic și extern (exclusiv excursii de o zi)C.1. Date care urmează a fi transmise la nivel naționalNB: Inițialele DA înseamnă că datele respective trebuie transmise ANUAL și nu trimestrial.Informațiile nesolicitate pentru diversele domenii de turism sunt marcate cu inițialele NS.Nr. | Variabile | Distribuție | Date anuale | Date trimestriale |Vacanțe de cel puțin nopți [3] | Vacanțe [4] | Călătorii de afaceri [5] |C.1.1. | Date despre volumul turismului | | | | |C.1.1.1. | Număr de turiști (persoane care fac turism) | Total internexternintern și extern | | | |C.1.1.2. | Număr de excursii turistice | Total | | | |—intern | | | |—extern: | | DA | DA |defalcare geografică mondială (nivel național) | | | |C.1.1.3. | Număr de excursii turistice (după luna plecării) | în fiecare lună calendaristică: totalinternextern | | | |C.1.1.4. | Număr de nopți turistice | Total: | | | |—intern | | | |—extern: | | DA | DA |defalcare geografică mondială (nivel național) | | | |C.1.2. | Date privind caracteristicile excursiilor | | | | |C.1.2.1. | Durata sejurului | Nopți | | | |—de la 1 la 3 | NS | | |—4 sau mai multe nopți consecutive | NS | | |—de la 4 la 7 | | NS | NS |—de la 8 la 14 | | NS | NS |—de la 15 la 28 | | NS | NS |—de la 29 la 91 | | NS | NS |—de la 92 la 365 | | NS | NS |C.1.2.2. | Organizarea sejururilor | Rezervare directă la operatorul de transport/cazare | | NS | NS |Utilizarea agentului de turism, turoperatorului: | | NS | NS |—inclusiv pachete turistice | | NS | NS |C.1.2.3. | Principalul mod de transport folosit | Aerian | | NS | NS |Maritim | | NS | NS |Terestru: | | NS | NS |—cale ferată | | NS | NS |—autocare, autobuze, (regulate și de turism) | | NS | NS |—vehicule private și închiriate | | NS | NS |—altele | | NS | NS |C.1.2.4. | Principalul mod de cazare folosit pentru turism: internextern | Hoteluri și unități asimilate | | | |Alte unități de cazare colectivă: | | | |—campinguri turistice | | NS | NS |—case de vacanță | | NS | NS |—alte unități de cazare colectivă | | NS | NS |Unități specializate | | | |Cazare turistică privată: | | | |—unități închiriate | | NS | NS |—reședință secundară | | NS | NS |—alte tipuri de cazare privată | | NS | NS |C.1.3. | Date privind profilul turiștilor | | | | |C.1.3.1. | Numărul de turiști | Pe sexe: bărbațifemei | | | |C.1.3.2. | Numărul de turiști | În funcție de vârstă: | | | |—0-14 ani | | NS | NS |—15-24 ani | | NS | NS |—25-44 ani | | NS | NS |—45-64 ani | | NS | NS |—de la 65 de ani | | NS | NS |C.1.4. | Date privind cheltuielile turiștilor | | | | |C.1.4.1. | Cheltuieli (în monedă națională) pentru sejururi turistice internextern | Total | | | |din care: | | NS | NS |—călătorii, vacanțe și pachete turistice | | | |DEFALCARE PE ZONE GEOGRAFICETOTAL MONDIALTOTAL SPAȚIUL ECONOMIC EUROPEANTOTAL UNIUNEA EUROPEANĂ (15)BelgiaDanemarcaGermaniaGreciaSpaniaFranțaIrlandaItaliaLuxemburgAustriaȚările de JosPortugaliaFinlandaSuediaRegatul UnitTOTAL ASOCIAȚIA EUROPEANĂ A LIBERULUI SCHIMB (AELS)IslandaNorvegiaElveția (și Liechtenstein)TOTAL ALTE ȚĂRI EUROPENE [cu excepția țărilor (AELS)]inclusiv:TurciaPoloniaRepublica CehăSlovaciaUngariaTOTAL AFRICAAMERICA DE NORD:Statele UniteCanadaTOTAL AMERICA DE SUD ȘI CENTRALĂTOTAL ASIAinclusiv:JaponiaAUSTRALIA, OCEANIA ȘI ALTE TERITORIIinclusiv:AustraliaNoua ZeelandăNESPECIFICAT[1] Datele despre camere și paturi la nivel NUTS III pot include estimări; estimările trebuie clar identificate ca atare.[2] Pentru campinguri, dacă un stat membru nu are un standard propriu, un loc de cort poate fi considerat echivalent cu patru paturi.[3] Această coloană cuprinde date despre vacanțele turistice lungi (de exemplu, excursii de cel puțin patru sau mai multe nopți consecutive petrecute departe de locul obișnuit de reședință și al căror scop este vacanța, recrearea sau petrecerea timpului liber).[4] Această coloană cuprinde date despre toate vacanțele turistice (de exemplu, excursii de una cel puțin sau mai multe nopți consecutive petrecute departe de locul obișnuit de reședință și al căror scop este vacanța, recrearea sau petrecerea timpului liber).[5] Această coloană cuprinde datele cu privire la turismul de afaceri (de exemplu, călătorii de una sau mai multe nopți consecutive petrecute departe de locul obișnuit de reședință și al căror scop principal este de afaceri sau profesional).--------------------------------------------------


title: Directiva 2005/51/CE a Comisiei din 7 septembrie 2005 de modificare a anexei XX la Directiva 2004/17/CE și a anexei VIII la Directiva 2004/18/CE ale Parlamentului European și ale Consiliului privind contractele de achiziții publiceText cu relevanță pentru SEE.

text:
               06/Volumul 7

               RO

               Jurnalul Ofícial al Uniunii Europene

               220

         32005L0051

               L 257/127

               JURNALUL OFÍCIAL AL UNIUNII EUROPENE

         DIRECTIVA 2005/51/CE A COMISIEI
   din 7 septembrie 2005
   de modificare a anexei XX la Directiva 2004/17/CE și a anexei VIII la Directiva 2004/18/CE ale Parlamentului European și ale Consiliului privind contractele de achiziții publice
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2004/17/CE a Parlamentului European și a Consiliului din 31 martie 2004 de coordonare a procedurilor de atribuire a contractelor de achiziții în sectoarele apei, energiei, transporturilor și serviciilor poștale (1), în special articolul 70 litera (b),
   având în vedere Directiva 2004/18/CE a Parlamentului European și a Consiliului privind coordonarea procedurilor de atribuire a contractelor de achiziții publice de lucrări, de bunuri și de servicii (2), în special articolul 79 litera (b),
   întrucât:

               (1)

               Directiva 2004/17/CE prevede în anexa XX că anunțurile prevăzute la articolele 41, 42, 43 și 63 sunt trimise de entitățile contractante Oficiului pentru Publicații Oficiale ale Comunităților Europene în formatul impus prin Directiva 2001/78/CE a Comisiei din 13 septembrie 2001 de modificare a anexei IV la Directiva 93/36/CEE a Consiliului, a anexelor IV, V și VI la Directiva 93/37/CEE a Consiliului, a anexelor III și IV la Directiva 92/50/CEE a Consiliului, astfel cum au fost modificate prin Directiva 97/52/CE, precum și a anexelor XII-XV, XVII și XVIII la Directiva 93/38/CEE a Consiliului, astfel cum a fost modificată prin Directiva 98/4/CE (directiva privind utilizarea formularelor standard pentru publicarea anunțurilor de atribuire a contractelor de achiziții publice) (3). Directiva 2004/18/CE prevede, de asemenea, în anexa VIII, că anunțurile prevăzute la articolele 35, 58, 64 și 69 sunt trimise de autoritatea contractantă Oficiului pentru Publicații Oficiale ale Comunităților Europene în formatul impus prin Directiva 2001/78/CE.

               (2)

               Având în vedere faptul că formularele standard prevăzute de Directiva 2001/78/CE nu țin seama de toate informațiile necesare în temeiul Directivelor 2004/17/CE și 2004/18/CE, vor fi elaborate noi formulare standard în măsurile de aplicare. În consecință, trimiterile la Directiva 2001/78/CE din anexa XX la Directiva 2004/17/CE și din anexa VIII la Directiva 2004/18/CE nu mai sunt valabile.

               (3)

               Prin urmare, Directivele 2004/17/CE și 2004/18/CE ar trebui modificate în consecință.

               (4)

               Măsurile prevăzute de prezenta directivă sunt conforme cu avizul Comitetului consultativ pentru contracte de achiziții publice,

         ADOPTĂ PREZENTA DIRECTIVĂ:
   Articolul 1
   Punctul 1 litera (a) prima teză din anexa XX la Directiva 2004/17/CE se modifică după cum urmează:

      „Unitățile contractante trebuie să trimită anunțurile menționate la articolele 41, 42, 43 și 63 Oficiului pentru Publicații Oficiale ale Comunităților Europene în formatul prevăzut de măsurile de aplicare adoptate de Comisie în conformitate cu procedura prevăzută la articolul 68 alineatul (2).”

   Articolul 2
   Punctul 1 litera (a) prima teză din anexa VIII la Directiva 2004/18/CE se modifică după cum urmează:

      „Anunțurile prevăzute la articolele 35, 58, 64 și 69 sunt trimise de autoritățile contractante Oficiului pentru Publicații Oficiale ale Comunităților Europene în formatul impus prin măsurile de aplicare adoptate de Comisie în conformitate cu procedura prevăzută la articolul 77 alineatul (2).”

   Articolul 3
   Statele membre pun în aplicare actele cu putere de lege și actele administrative necesare pentru a se conforma prezentei directive înainte de 31 ianuarie 2006. Statele membre informează de îndată Comisia cu privire la aceasta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 5
   Prezenta directivă se adresează statelor membre.

      Adoptată la Bruxelles, 7 septembrie 2005.

            Pentru Comisie

         Charlie McCREEVY

            Membru al Comisiei

      (1)  JO L 134, 30.4.2004, p. 1, directivă astfel cum a fost modificată prin Regulamentul (CE) nr. 1874/2004 al Comisiei (JO L 326, 29.10.2004, p. 17).

      (2)  JO L 134, 30.4.2004, p. 114, directivă astfel cum a fost modificată prin Regulamentul (CE) nr. 1874/2004.

      (3)  JO L 285, 29.10.2001, p. 1.


title: Directiva 2011/82/UE a Parlamentului European și a Consiliului din 25 octombrie 2011 de facilitare a schimbului transfrontalier de informații privind încălcările normelor de circulație care afectează siguranța rutieră

text:
               5.11.2011

               RO

               Jurnalul Oficial al Uniunii Europene

               L 288/1

         DIRECTIVA 2011/82/UE A PARLAMENTULUI EUROPEAN ȘI A CONSILIULUI
   din 25 octombrie 2011
   de facilitare a schimbului transfrontalier de informații privind încălcările normelor de circulație care afectează siguranța rutieră
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 87 alineatul (2),
   având în vedere propunerea Comisiei Europene,
   hotărând în conformitate cu procedura legislativă ordinară (1),
   întrucât:

               (1)

               Îmbunătățirea siguranței rutiere reprezintă un obiectiv central al politicii Uniunii în domeniul transporturilor. Uniunea urmărește o politică de îmbunătățire a siguranței rutiere, având ca obiectiv reducerea deceselor, a vătămărilor corporale și a daunelor materiale. Un element important al acestei politici îl constituie aplicarea consecventă a sancțiunilor pentru încălcările normelor de circulație săvârșite în Uniune care pun în pericol în mod semnificativ siguranța rutieră.

               (2)

               Cu toate acestea, ca urmare a lipsei unor proceduri adecvate și fără a aduce atingere posibilităților existente în temeiul Deciziei 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (2), precum și în temeiul Deciziei 2008/616/JAI a Consiliului din 23 iunie 2008 privind punerea în aplicare a Deciziei 2008/615/JAI (3) („Deciziile Prüm”), sancțiunile de natură financiară pentru anumite încălcări ale normelor de circulație adeseori nu sunt executate atunci când încălcările respective au fost săvârșite cu un vehicul înmatriculat în alt stat membru decât cel în care s-a săvârșit încălcarea. Prezenta directivă urmărește să garanteze că, și în astfel de cazuri, ar trebui asigurată cercetarea eficientă a încălcărilor normelor de circulație care afectează siguranța rutieră.

               (3)

               Comisia a subliniat, în comunicarea sa din 20 iulie 2010, denumită „Pentru un spațiu european de siguranță rutieră: orientări pentru politica de siguranță rutieră 2011-2020”, că executarea sancțiunilor reprezintă în continuare un factor-cheie în ceea ce privește crearea condițiilor necesare unei reduceri semnificative a numărului deceselor și vătămărilor corporale. Consiliul a solicitat, de asemenea, în concluziile sale din 2 decembrie 2010 privind siguranța rutieră, să se țină seama de faptul că este necesar să se consolideze și mai mult aplicarea normelor de circulație rutieră la nivelul statelor membre și, dacă este cazul, și la nivelul Uniunii. Acesta a invitat Comisia să verifice care sunt posibilitățile de armonizare a normelor de circulație la nivelul Uniunii în cazul în care acest lucru este oportun. Comisia ar trebui, prin urmare, să verifice necesitatea de a propune în viitor măsuri suplimentare privind facilitarea aplicării transfrontaliere a sancțiunilor pentru încălcările normelor de circulație, în special a celor legate de accidente rutiere grave.

               (4)

               Ar trebui încurajată, de asemenea, o mai mare convergență a măsurilor de control dintre statele membre, iar Comisia ar trebui să verifice în acest sens dacă este necesară elaborarea unor norme comune privind echipamentul automat de control al siguranței rutiere.

               (5)

               Cetățenii Uniunii ar trebui sensibilizați cu privire la normele de circulație în materie de siguranță rutieră care sunt în vigoare în diferitele state membre și cu privire la punerea în aplicare a prezentei directive, în special prin măsuri adecvate, care să garanteze furnizarea de informații suficiente cu privire la consecințele nerespectării normelor de circulație în materie de siguranță rutieră în cazul deplasărilor într-un alt stat membru decât statul membru de înregistrare.

               (6)

               Pentru a îmbunătăți siguranța rutieră pe întreg teritoriul Uniunii și pentru a asigura aplicarea unui tratament egal conducătorilor auto, în ceea ce privește contravenienții rezidenți și nerezidenți, asigurarea punerii în aplicare ar trebui facilitată indiferent de statul membru în care este înmatriculat vehiculul. În acest scop, ar trebui instituit un sistem de schimb transfrontalier de informații privind anumite încălcări identificate ale normelor de circulație care afectează siguranța rutieră, indiferent de natura administrativă sau penală a acestora în temeiul dreptului statului membru implicat, care să acorde statului membru în care s-a săvârșit încălcarea acces la datele privind înmatricularea vehiculului (DÎV) de la statul membru de înmatriculare.

               (7)

               Un schimb transfrontalier de DÎV mai eficient, care să faciliteze identificarea persoanelor suspectate de săvârșirea unei încălcări a normelor de circulație care afectează siguranța rutieră, ar putea spori efectul disuasiv și ar putea determina un comportament mai prudent al persoanelor care conduc vehicule înmatriculate în alt stat membru decât cel în care s-a săvârșit încălcarea, prevenind astfel decesele cauzate de accidente rutiere.

               (8)

               Încălcările normelor de circulație care afectează siguranța rutieră aflate sub incidența prezentei directive nu fac obiectul unui tratament uniform în statele membre. Unele statele membre consideră aceste încălcări, în temeiul dreptului intern, drept încălcări de natură „administrativă”, în timp ce alte state membre le califică drept fapte „penale”. Prezenta directivă ar trebui să se aplice indiferent de modul în care sunt încadrate încălcările respective în dreptul intern.

               (9)

               În cadrul Deciziilor Prüm, statele membre își acordă reciproc dreptul de acces la DÎV, în scopul îmbunătățirii schimbului de informații și al accelerării procedurilor în vigoare. Dispozițiile referitoare la specificațiile tehnice și la disponibilitatea schimbului automatizat de date prevăzute în Deciziile Prüm ar trebui preluate, într-o măsură cât mai mare, în prezenta directivă.

               (10)

               Aplicațiile informatice existente ar trebui să constituie baza schimbului de date în temeiul prezentei directive și, în același timp, să faciliteze statelor membre raportarea către Comisie. Aceste aplicații ar trebui să permită un schimb de DÎV specifice rapid, sigur și confidențial între statele membre. Ar trebui să se profite de aplicația informatică a Sistemului european de informare privind vehiculele și permisele de conducere (Eucaris), care este obligatorie pentru statele membre în temeiul Deciziilor Prüm în ceea ce privește DÎV. Comisia ar trebui să raporteze în legătură cu o evaluare a funcționării aplicațiilor informatice utilizate în scopul prezentei directive.

               (11)

               Domeniul de aplicare al aplicațiilor informatice menționate anterior ar trebui să fie limitat la procesele utilizate în schimbul de informații între punctele naționale de contact din statele membre. Procedurile și procesele automatizate în care se utilizează informațiile nu intră în domeniul de aplicare al acestor aplicații.

               (12)

               Strategia de gestionare a informațiilor pentru securitatea internă a UE urmărește să identifice soluțiile cele mai simple, mai ușor de urmărit și mai rentabile pentru schimburile de date.

               (13)

               Statele membre ar trebui să fie în măsură să contacteze proprietarul, deținătorul vehiculului implicat sau persoana identificată în alt mod, suspectată de săvârșirea unei încălcări a normelor de circulație care afectează siguranța rutieră, pentru a transmite informații persoanei respective cu privire la procedurile aplicabile și la consecințele juridice ale încălcării în temeiul dreptului statului membru. În acest sens, statele membre ar trebui să aibă în vedere transmiterea informațiilor referitoare la încălcările normelor de circulație care afectează siguranța rutieră în limba documentelor de înmatriculare sau în limba pe care, în modul cel mai probabil, persoana vizată o înțelege, pentru a asigura înțelegerea clară de către aceasta din urmă a informațiilor care i se comunică. Statele membre ar trebui să aplice procedurile adecvate pentru a se asigura că doar persoana în cauză este informată, și nu o terță parte. În acest scop, statele membre ar trebui să recurgă la înțelegeri detaliate similare celor adoptate pentru urmărirea unor astfel de încălcări, inclusiv la modalități precum, dacă este cazul, transmiterea în regim recomandat. Aceasta îi va permite persoanei în cauză să răspundă la informații în mod adecvat, în special solicitând informații suplimentare, plătind amenda sau exercitându-și dreptul la apărare, în special în cazul în care s-a produs o eroare de identificare. Procedurile ulterioare fac obiectul instrumentelor juridice aplicabile, inclusiv al instrumentelor referitoare la asistența reciprocă și la recunoașterea reciprocă, de exemplu Decizia-cadru 2005/214/JAI a Consiliului din 24 februarie 2005 privind aplicarea principiului recunoașterii reciproce a sancțiunilor financiare (4).

               (14)

               Statele membre ar trebui să aibă în vedere furnizarea unei traduceri echivalente în ceea ce privește scrisoarea de informare trimisă de statul membru în care s-a săvârșit încălcarea, astfel cum se prevede în Directiva 2010/64/UE a Parlamentului European și a Consiliului din 20 octombrie 2010 privind dreptul la interpretare și traducere în cadrul procedurilor penale (5).

               (15)

               În vederea aplicării unei politici de siguranță rutieră care să vizeze un nivel ridicat de protecție a utilizatorilor drumurilor din Uniune și care să țină seama de diversitatea situațiilor din cadrul Uniunii, statele membre ar trebui să ia măsuri, fără a aduce atingere politicilor și dispozițiilor legislative mai restrictive, pentru a asigura o mai mare convergență a normelor de circulație rutieră și a aplicării acestora între statele membre. În cadrul raportului său destinat Parlamentului European și Consiliului referitor la aplicarea prezentei directive, Comisia ar trebui să analizeze necesitatea de a elabora standarde comune în vederea stabilirii unor metode, practici și standarde minime comparabile la nivelul Uniunii luând în considerare cooperarea internațională și acordurile existente în domeniul siguranței rutiere, în special Convenția de la Viena privind circulația rutieră din 8 noiembrie 1968.

               (16)

               În cadrul raportului său destinat Parlamentului European și Consiliului referitor la aplicarea prezentei directive de către statele membre, Comisia ar trebui să examineze dacă este necesară elaborarea unor criterii comune privind procedurile ulterioare urmate de statele membre în cazul neplății unei sancțiuni financiare, în conformitate cu legile și procedurile din statele membre. În acest raport, Comisia ar trebui să abordeze chestiuni precum procedurile de transmitere a deciziei finale de impunere a unei sancțiuni și/sau a unei sancțiuni financiare, precum și recunoașterea și punerea în aplicare a acesteia, între autoritățile competente ale statelor membre.

               (17)

               În cadrul procesului de pregătire a revizuirii prezentei directive, Comisia ar trebui să consulte părțile interesate relevante, precum autoritățile sau organismele responsabile de siguranța rutieră și cele de aplicare a legii, asociații ale victimelor și alte organizații neguvernamentale care își desfășoară activitatea în domeniul siguranței rutiere.

               (18)

               O mai strânsă cooperare între autoritățile de aplicare a legii ar trebui să fie însoțită de respectarea drepturilor fundamentale, în special a dreptului la viață privată și la protecția datelor cu caracter personal, garantate prin modalități speciale de protecție a datelor care ar trebui să țină seama de natura specifică a accesului transfrontalier online la bazele de date. Este necesar ca aplicațiile informatice care urmează să fie create să permită realizarea schimburilor de informații în condiții de siguranță și să asigure confidențialitatea datelor transmise. Datele colectate în temeiul prezentei directive nu ar trebui să fie utilizate în alte scopuri decât cele ale prezentei directive. Statele membre ar trebui să respecte obligațiile referitoare la condițiile de utilizare și de stocare temporară a datelor.

               (19)

               Întrucât datele referitoare la identificarea unui contravenient au caracter personal, statele membre ar trebui să ia măsurile necesare pentru a garanta respectarea dispozițiilor relevante din Decizia-cadru 2008/977/JAI a Consiliului din 27 noiembrie 2008 privind protecția datelor cu caracter personal prelucrate în cadrul cooperării polițienești și judiciare în materie penală (6). Fără a aduce atingere respectării cerințelor procedurale pentru căile de atac judiciare ale statului membru în cauză, persoana vizată ar trebui informată în mod corespunzător, în momentul notificării cu privire la comiterea unei încălcări, cu privire la drepturile sale privind accesul la datele sale cu caracter personal, rectificarea și ștergerea acestora, precum și cu privire la perioada legală maximă de stocare a datelor și ar trebui să aibă dreptul de a obține corectarea oricăror date cu caracter personal incorecte sau ștergerea imediată a oricăror date înregistrate în mod ilegal.

               (20)

               Țările terțe ar trebui să aibă posibilitatea de a participa la schimbul de DÎV, cu condiția să fi încheiat un acord cu Uniunea în acest sens. Un astfel de acord ar trebui să cuprindă dispozițiile necesare cu privire la protecția datelor.

               (21)

               Prezenta directivă respectă drepturile fundamentale și principiile recunoscute în special de Carta drepturilor fundamentale a Uniunii Europene, astfel cum se menționează la articolul 6 din Tratatul privind Uniunea Europeană.

               (22)

               În conformitate cu articolele 1 și 2 din Protocolul (nr. 21) privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, și fără a aduce atingere articolului 4 din protocolul respectiv, aceste state membre nu participă la adoptarea prezentei directive, nu au obligații în temeiul acesteia și nu fac obiectul aplicării sale.

               (23)

               În conformitate cu articolele 1 și 2 din Protocolul (nr. 22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei directive, nu are obligații în temeiul acesteia și nu face obiectul aplicării sale.

               (24)

               În vederea realizării obiectivului privind schimbul de informații între statele membre prin mijloace interoperabile, competența de a adopta acte în conformitate cu articolul 290 din Tratatul privind funcționarea Uniunii Europene ar trebui delegată Comisiei cu scopul de a lua în considerare modificările relevante ale Deciziei 2008/615/JAI și ale Deciziei 2008/616/JAI sau în cazul în care acte juridice ale Uniunii cu relevanță directă pentru actualizarea anexei I prevăd acest lucru. Este deosebit de important ca, în timpul lucrărilor pregătitoare, Comisia să organizeze consultări adecvate, inclusiv la nivel de experți. Atunci când pregătește și elaborează acte delegate, Comisia ar trebui să asigure transmiterea simultană, la timp și adecvată a documentelor relevante către Parlamentul European și Consiliu.

               (25)

               În conformitate cu punctul 34 din Acordul interinstituțional privind o mai bună legiferare (7), statele membre sunt încurajate să stabilească, în interesul propriu și în interesul Uniunii, propriile tabele, care să ilustreze, în măsura posibilului, concordanța dintre prezenta directivă și măsurile lor de transpunere și pe care să le facă publice.

               (26)

               Deoarece obiectivul prezentei directive, și anume asigurarea unui nivel ridicat de protecție pentru toți utilizatorii drumurilor din Uniune, prin facilitarea schimbului transfrontalier de informații privind încălcările normelor de circulație care afectează siguranța rutieră, atunci când acestea sunt săvârșite cu un vehicul înmatriculat în alt stat membru decât cel în care s-a săvârșit încălcarea, nu poate fi realizat în mod satisfăcător de statele membre și, prin urmare, având în vedere amploarea și efectele acțiunii, poate fi realizat mai bine la nivelul Uniunii, aceasta poate adopta măsuri, în conformitate cu principiul subsidiarității, astfel cum este prevăzut la articolul 5 din Tratatul privind Uniunea Europeană. În conformitate cu principiul proporționalității astfel cum este enunțat la respectivul articol, prezenta directivă nu depășește ceea ce este necesar pentru atingerea acestui obiectiv.

               (27)

               Autoritatea Europeană pentru Protecția Datelor a fost consultată și a adoptat un aviz (8),

         ADOPTĂ PREZENTA DIRECTIVĂ:
   Articolul 1
   Obiectiv
   Prezenta directivă urmărește să asigure un nivel ridicat de protecție pentru toți utilizatorii drumurilor din Uniune, facilitând schimbul transfrontalier de informații privind încălcările normelor de circulație care afectează siguranța rutieră și, prin acesta, executarea sancțiunilor, atunci când încălcările respective sunt săvârșite cu un vehicul înmatriculat în alt stat membru decât statul membru în care s-a săvârșit încălcarea.
   Articolul 2
   Domeniul de aplicare
   Directiva se aplică următoarelor încălcări ale normelor de circulație care afectează siguranța rutieră:

               (a)

               excesul de viteză;

               (b)

               nefolosirea centurii de siguranță;

               (c)

               nerespectarea semnificației culorii roșii a semaforului;

               (d)

               conducerea sub influența alcoolului;

               (e)

               conducerea sub influența stupefiantelor;

               (f)

               nefolosirea căștii de protecție;

               (g)

               utilizarea unei benzi interzise;

               (h)

               utilizarea ilegală a unui telefon mobil sau a altor dispozitive de comunicare în timpul conducerii.

         Articolul 3
   Definiții
   În sensul prezentei directive, se aplică următoarele definiții:

               (a)

               „vehicul” înseamnă orice vehicul, inclusiv motociclete, care este utilizat în mod normal pentru transportul rutier de persoane sau bunuri;

               (b)

               „statul membru în care s-a săvârșit încălcarea” înseamnă statul membru în care s-a săvârșit încălcarea;

               (c)

               „statul membru de înmatriculare” înseamnă statul membru în care este înmatriculat vehiculul cu care s-a săvârșit încălcarea;

               (d)

               „exces de viteză” înseamnă depășirea limitei de viteză în vigoare în statul membru în care s-a săvârșit încălcarea pentru sectorul de drum respectiv și pentru tipul de vehicul în cauză;

               (e)

               „nefolosirea centurii de siguranță” înseamnă încălcarea obligației de a purta centura de siguranță sau de a folosi dispozitive de siguranță pentru copii, în conformitate cu Directiva 91/671/CEE a Consiliului din 16 decembrie 1991 privind utilizarea obligatorie a centurilor de siguranță și a sistemelor de fixare a copiilor în scaune în vehicule (9) și cu dreptul statului membru în care s-a săvârșit încălcarea;

               (f)

               „nerespectarea semnificației culorii roșii a semaforului” înseamnă conducerea fără oprire la culoarea roșie a semaforului sau la orice alt semnal de oprire echivalent, astfel cum este definit în dreptul statului membru în care s-a săvârșit încălcarea;

               (g)

               „conducerea sub influența alcoolului” înseamnă conducerea sub influența alcoolului, astfel cum este definită în dreptul statului membru în care s-a săvârșit încălcarea;

               (h)

               „conducerea sub influența stupefiantelor” înseamnă conducerea sub influența stupefiantelor sau a altor substanțe cu efecte similare, astfel cum este definită în dreptul statului membru în care s-a săvârșit încălcarea;

               (i)

               „nefolosirea căștii de protecție” înseamnă nepurtarea căștii de protecție, astfel cum este definită în dreptul statului membru în care s-a săvârșit încălcarea;

               (j)

               „utilizarea unei benzi interzise” înseamnă utilizarea ilegală a unui sector de drum (precum o bandă de urgență, o bandă rezervată transportului public sau o bandă închisă temporar din motive de congestionare sau ca urmare a desfășurării unor lucrări), astfel cum este definită în dreptul statului membru în care s-a săvârșit încălcarea;

               (k)

               „utilizarea ilegală a unui telefon mobil sau a altor dispozitive de comunicare în timpul conducerii” înseamnă utilizarea ilegală a unui telefon mobil sau a altor dispozitive de comunicare în timpul conducerii, astfel cum este definită în dreptul statului membru în care s-a săvârșit încălcarea;

               (l)

               „punct național de contact” înseamnă o autoritate competentă desemnată pentru schimbul de DÎV;

               (m)

               „căutare automatizată” înseamnă o procedură de acces online pentru consultarea bazei de date a unuia/uneia, a mai multor sau a tuturor statelor membre sau țărilor participante;

               (n)

               „deținătorul vehiculului” înseamnă persoana pe numele căreia este înmatriculat vehiculul, astfel cum este definită în dreptul statului membru de înmatriculare.

         Articolul 4
   Procedura pentru schimbul de informații între statele membre
   (1)   În vederea investigațiilor privind încălcările normelor de circulație care afectează siguranța rutieră menționate la articolul 2, statele membre permit accesul punctelor naționale de contact ale altor state membre, astfel cum sunt menționate la alineatul (3) din prezentul articol, la următoarele DÎV, autorizându-le să efectueze căutări automatizate cu privire la:

               (a)

               date privind vehiculele; și

               (b)

               date privind proprietarii sau deținătorii vehiculelor.

         Elementele datelor menționate la literele (a) și (b) care sunt necesare pentru efectuarea căutărilor trebuie să fie conforme cu anexa I.
   (2)   Orice căutări sub formă de cerere transmisă se efectuează de către punctul național de contact al statului membru în care s-a săvârșit încălcarea prin utilizarea unui număr de înmatriculare complet.
   Căutările respective se efectuează în conformitate cu procedurile descrise în capitolul 3 al anexei la Decizia 2008/616/JAI, cu excepția punctului 1 din capitolul 3 al anexei la Decizia 2008/616/JAI, în cazul căruia se aplică anexa I la prezenta directivă.
   Statul membru în care s-a săvârșit încălcarea utilizează, în temeiul prezentei directive, datele obținute în scopul de a stabili cine este personal răspunzător de încălcările normelor de circulație care afectează siguranța rutieră menționate la articolele 2 și 3.
   (3)   În scopul schimbului de date precum cele menționate la alineatul (1), fiecare stat membru desemnează un punct național de contact. Competențele punctelor naționale de contact sunt reglementate de dreptul aplicabil al statului membru în cauză.
   (4)   Statele membre iau toate măsurile necesare pentru a asigura realizarea schimbului de informații prin mijloace electronice interoperabile, fără să aibă loc un schimb de date între alte baze de date. Statele membre se asigură că schimbul de informații se desfășoară într-un mod eficient din punctul de vedere al costurilor și sigur și că securitatea și protecția datelor transmise este asigurată, prin utilizarea, într-o măsură cât mai mare, a aplicațiilor informatice existente, precum cea concepută special în scopul aplicării articolului 12 din Decizia 2008/615/JAI, precum și a versiunilor modificate ale aplicațiilor informatice respective, în concordanță cu anexa I la prezenta directivă și cu punctele 2 și 3 din capitolul 3 al anexei la Decizia 2008/616/JAI. Versiunile modificate ale aplicațiilor informatice permit atât schimbul online în timp real, cât și schimbul de loturi de date, acesta din urmă facilitând schimbul de cereri sau de răspunsuri multiple în cadrul unui singur mesaj.
   (5)   Fiecare stat membru suportă costurile proprii care decurg din administrarea, utilizarea și întreținerea aplicațiilor informatice menționate la alineatul (4).
   Articolul 5
   Scrisoarea de informare privind încălcarea normelor de circulație care afectează siguranța rutieră
   (1)   Statul membru în care s-a săvârșit încălcarea decide dacă să inițieze sau nu proceduri ulterioare referitoare la încălcările normelor de circulație care afectează siguranța rutieră menționate la articolul 2.
   Dacă statul membru în care s-a săvârșit încălcarea decide să inițieze astfel de proceduri, acesta informează în consecință, în conformitate cu dreptul său intern, proprietarul, deținătorul vehiculului sau persoana identificată în alt mod, suspectată că a săvârșit încălcarea normelor de circulație care afectează siguranța rutieră.
   Informarea respectivă se referă, conform normelor de drept intern, și la consecințele juridice ale încălcării normelor respective pe teritoriul statului membru în care s-a săvârșit încălcarea în temeiul dreptului statului membru respectiv.
   (2)   Atunci când transmite scrisoarea de informare proprietarului, deținătorului vehiculului sau persoanei identificate în alt mod, suspectate că a săvârșit încălcarea normelor de circulație care afectează siguranța rutieră, statul membru în care s-a săvârșit încălcarea include, în conformitate cu dreptul intern, orice informații relevante, în special natura încălcării normelor de circulație care afectează siguranța rutieră menționată la articolul 2, locul, data și ora la care a fost săvârșită, o trimitere la dispozițiile aplicabile (inclusiv titlul acestora) din dreptul național care au fost încălcate și sancțiunea aferentă, precum și, după caz, date privind dispozitivul utilizat pentru detectarea încălcării. În acest scop, statul membru în care s-a săvârșit încălcarea poate utiliza modelul prevăzut în anexa II.
   (3)   În cazul în care statul membru în care s-a săvârșit încălcarea decide să inițieze proceduri ulterioare referitoare la încălcările normelor de circulație care afectează siguranța rutieră menționate la articolul 2, acesta transmite scrisoarea de informare, în scopul garantării respectării drepturilor fundamentale, în limba documentului de înmatriculare, dacă acesta este disponibil, sau în una dintre limbile oficiale ale statului membru de înmatriculare.
   Articolul 6
   Rapoartele statelor membre către Comisie
   Statele membre transmit un raport preliminar Comisiei până la 7 noiembrie 2014. Acestea transmit Comisiei și un raport complet până la 6 mai 2016 și apoi la fiecare doi ani.
   Raportul complet indică numărul de cereri de căutare automatizată efectuate de statul membru în care s-a săvârșit încălcarea și adresate punctului național de contact al statului membru de înmatriculare în urma încălcărilor săvârșite pe teritoriul celui dintâi, precum și natura încălcărilor pentru care au fost depuse cereri și numărul cererilor respinse.
   Raportul complet include și o descriere a situației de la nivel național în legătură cu măsurile ulterioare luate cu privire la încălcările normelor de circulație care afectează siguranța rutieră, pe baza proporției încălcărilor care au făcut obiectul unor scrisori de informare.
   Articolul 7
   Protecția datelor
   (1)   Dispozițiile privind protecția datelor prevăzute de Decizia-cadru 2008/977/JAI se aplică datelor cu caracter personal prelucrate în temeiul prezentei directive.
   (2)   Statele membre se asigură mai ales că datele cu caracter personal prelucrate în temeiul prezentei directive sunt, într-un interval de timp adecvat, rectificate în cazul în care sunt incorecte, șterse sau blocate în cazul în care nu mai sunt necesare, în conformitate cu articolele 4 și 5 din Decizia-cadru 2008/977/JAI, și că se stabilește un termen limită de stocare a datelor în conformitate cu articolul 9 din decizia-cadru respectivă.
   Statele membre se asigură, de asemenea, că toate datele cu caracter personal prelucrate în temeiul prezentei directive sunt utilizate numai pentru atingerea obiectivului menționat la articolul 1 și că persoanele vizate au aceleași drepturi la informare, la acces, la rectificare, la ștergere, la blocare, la despăgubire și la căi judiciare ca cele adoptate în temeiul normelor de drept intern pentru punerea în aplicare a dispozițiilor relevante din Decizia-cadru 2008/977/JAI.
   Toate dispozițiile relevante în materie de protecție a datelor prevăzute în Deciziile Prüm se aplică, de asemenea, datelor cu caracter personal prelucrate în temeiul prezentei directive.
   (3)   Toate persoanele vizate au dreptul să obțină informații cu privire la care date cu caracter personal înregistrate în statul membru de înregistrare au fost transmise statului membru în care s-a săvârșit încălcarea, inclusiv data solicitării și autoritatea competentă din statul membru în care s-a săvârșit încălcarea.
   Articolul 8
   Informații destinate utilizatorilor drumurilor din Uniune
   (1)   Comisia publică pe pagina sa de internet, în toate limbile oficiale ale instituțiilor Uniunii, o sinteză a normelor în vigoare în statele membre referitoare la domeniul reglementat de prezenta directivă. Statele membre furnizează Comisiei informații referitoare la aceste norme.
   (2)   Statele membre furnizează utilizatorilor drumurilor informațiile necesare privind normele aplicabile pe teritoriul lor și măsurile de punere în aplicare a prezentei directive în colaborare cu, printre alte organizații, organismele responsabile de siguranța rutieră, organizațiile neguvernamentale care își desfășoară activitatea în domeniul siguranței rutiere și cluburile automobilistice.
   Articolul 9
   Acte delegate
   Comisia este împuternicită să adopte acte delegate în conformitate cu articolul 10 în ceea ce privește actualizarea anexei I în lumina progreselor tehnice, în scopul de a lua în considerare modificările relevante ale Deciziei 2008/615/JAI și ale Deciziei 2008/616/JAI sau în cazul în care acte legislative ale Uniunii cu relevanță directă pentru actualizarea anexei I prevăd acest lucru.
   Articolul 10
   Exercitarea delegării de competențe
   (1)   Competența de a adopta acte delegate este conferită Comisiei în condițiile prevăzute în prezentul articol.
   (2)   Competența de a adopta acte delegate menționată la articolul 9 se conferă Comisiei pe o perioadă de cinci ani de la 6 noiembrie 2011. Comisia prezintă un raport privind delegarea de competențe cel târziu cu nouă luni înainte de încheierea perioadei de cinci ani. Delegarea competențelor se prelungește tacit cu perioade de timp identice, cu excepția cazului în care Parlamentul European sau Consiliul se opun prelungirii respective cel târziu cu trei luni înainte de încheierea fiecărei perioade.
   (3)   Delegarea de competențe menționată la articolul 9 poate fi revocată în orice moment de Parlamentul European sau de Consiliu. O decizie de revocare pune capăt delegării de competențe specificată în decizia respectivă. Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie. Decizia nu aduce atingere actelor delegate care sunt deja în vigoare.
   (4)   De îndată ce adoptă un act delegat, Comisia îl notifică simultan Parlamentului European și Consiliului.
   (5)   Un act delegat adoptat în temeiul articolului 9 intră în vigoare numai în cazul în care nici Parlamentul European și nici Consiliul nu au formulat obiecțiuni în termen de două luni de la notificarea acestuia către Parlamentul European și Consiliu sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni. Respectivul termen se prelungește cu două luni la inițiativa Parlamentului European sau a Consiliului.
   Articolul 11
   Revizuirea directivei
   Până la 7 noiembrie 2016, Comisia prezintă Parlamentului European și Consiliului un raport privind aplicarea prezentei directive de către statele membre. În raportul său, Comisia acordă atenție în special aspectelor următoare și, dacă este cazul, prezintă propuneri privind aspectele respective:

               —

               o evaluare a necesității de a include în domeniul de aplicare al prezentei directive și alte încălcări ale normelor de circulație care afectează siguranța rutieră;

               —

               o evaluare a eficacității prezentei directive în ceea ce privește reducerea numărului de decese pe drumurile din Uniune, în special pentru a constata dacă eficacitatea prezentei directive este afectată de domeniul său teritorial de aplicare;

               —

               o evaluare a necesității de a elabora standarde comune privind controlul automat al echipamentului și privind procedurile. În acest context, Comisia este invitată să dezvolte la nivelul Uniunii orientări în materie de siguranță rutieră în cadrul politicii comune în domeniul transporturilor, în vederea asigurării unei mai mari convergențe a aplicării normelor de trafic rutier de către statele membre prin metode și practici comparabile. Aceste orientări pot acoperi cel puțin nerespectarea limitărilor de viteză, conducerea sub influența alcoolului, nefolosirea centurii de siguranță și nerespectarea culorii roșii a semaforului;

               —

               o evaluare a necesității de a consolida executarea sancțiunilor în cazul încălcărilor normelor de circulație care afectează siguranța rutieră și de a propune criterii comune legate de procedurile ulterioare în cazul neplății unei sancțiuni financiare, în cadrul tuturor politicilor relevante ale UE, inclusiv al politicii comune în domeniul transporturilor;

               —

               posibilități de armonizare a normelor de circulație, dacă este cazul;

               —

               o evaluare a aplicațiilor informatice menționate la articolul 4 alineatul (4), în vederea asigurării unei puneri în aplicare corecte a prezentei directive, precum și a garantării unui schimb de DÎV eficace, rapid, sigur și confidențial.

         Articolul 12
   Transpunere
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive, până la 7 noiembrie 2013. Statele membre comunică de îndată Comisiei textele acestor acte.
   Atunci când statele membre adoptă dispozițiile menționate, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre transmit Comisiei textele principalelor dispoziții de drept intern pe care le adoptă în domeniul reglementat de prezenta directivă.
   Articolul 13
   Intrare în vigoare
   Prezenta directivă intră în vigoare în ziua următoare datei publicării în Jurnalul Oficial al Uniunii Europene.
   Articolul 14
   Destinatari
   Prezenta directivă se adresează statelor membre în conformitate cu tratatele.

      Adoptată la Strasbourg, 25 octombrie 2011.

            Pentru Parlamentul European

            Președintele

         J. BUZEK

            Pentru Consiliu

            Președintele

         M. DOWGIELEWICZ

      (1)  Poziția Parlamentului European din 17 decembrie 2008 (JO C 45 E, 23.2.2010, p. 149) și poziția Consiliului în primă lectură la 17 martie 2011 (JO C 136 E, 6.5.2011, p. 1). Poziția Parlamentului European din 6 iulie 2011 (nepublicată încă în Jurnalul Oficial) și decizia Consiliului din 29 septembrie 2011.

      (2)  JO L 210, 6.8.2008, p. 1.

      (3)  JO L 210, 6.8.2008, p. 12.

      (4)  JO L 76, 22.3.2005, p. 16.

      (5)  JO L 280, 26.10.2010, p. 1.

      (6)  JO L 350, 30.12.2008, p. 60.

      (7)  JO C 321, 31.12.2003, p. 1.

      (8)  JO C 310, 5.12.2008, p. 9.

      (9)  JO L 373, 31.12.1991, p. 26.

      ANEXA I

         ELEMENTELE DATELOR REFERITOARE LA CĂUTARE MENȚIONATE LA ARTICOLUL 4

                  Intrare

                  O/F (1)

                  Observații

                  Date privind vehiculul

                  O

                  Statul membru de înmatriculare

                  O

                  Numărul de înmatriculare

                  O

                  (A (2))

                  Date privind încălcarea

                  O

                  Statul membru în care s-a săvârșit încălcarea

                  O

                  Data de referință a încălcării

                  O

                  Ora de referință a încălcării

                  O

                  Scopul căutării

                  O

                  Cod pentru indicarea tipului de încălcare astfel cum este menționat la articolul 2

                              1

                              =

                              viteză excesivă

                              2

                              =

                              conducere sub influența alcoolului

                              3

                              =

                              nefolosirea centurii de siguranță

                              4

                              =

                              nerespectarea semnificației culorii roșii a semaforului

                              5

                              =

                              utilizarea unei benzi interzise

                              10

                              =

                              conducerea sub influența stupefiantelor

                              11

                              =

                              nefolosirea căștii de protecție

                              12

                              =

                              utilizarea ilegală a unui telefon mobil sau a altor dispozitive de comunicare în timpul conducerii

         ELEMENTELE DATELOR FURNIZATE MENȚIONATE LA ARTICOLUL 4

      Partea I.   Date privind vehiculele

                  Intrare

                  O/F (3)

                  Observații

                  Numărul de înmatriculare

                  O

                  Număr șasiu/VIN

                  O

                  Țara de înmatriculare

                  O

                  Marca

                  O

                  (D.1 (4)) de exemplu Ford, Opel, Renault

                  Modelul vehiculului

                  O

                  (D.3) de exemplu Focus, Astra, Megane

                  Cod categorie UE

                  O

                  (J) de exemplu motorete, motociclete, autoturisme

      Partea II.   Date privind deținătorii sau proprietarii vehiculelor

                  Intrare

                  O/F (5)

                  Observații

                  Date privind deținătorul vehiculului

                  (C.1 (6))
                  Datele se referă la deținătorul certificatului de înmatriculare

                  Numele deținătorului certificatului de înmatriculare/denumirea societății

                  O

                  (C.1.1)
                  Se folosesc câmpuri separate pentru nume, infixe, titluri etc.
                  și
                  Se comunică numele în format imprimabil

                  Prenume

                  O

                  (C.1.2)
                  Se folosesc câmpuri separate pentru prenume și inițiale
                  și
                  Se comunică numele în format imprimabil

                  Adresă

                  O

                  (C.1.3)
                  Se folosesc câmpuri separate pentru stradă, număr și anexe, cod poștal, locul de reședință, țara de reședință etc.
                  și
                  Se comunică adresa în format imprimabil

                  Sex

                  F

                  Masculin, feminin

                  Data nașterii

                  O

                  Entitate juridică

                  O

                  Persoană fizică, asociație, întreprindere, societate etc.

                  Locul nașterii

                  F

                  Număr de identificare

                  F

                  Un element de identificare care identifică doar persoana sau societatea respectivă

                  Date privind proprietarul vehiculului

                  (C.2) datele se referă la proprietarul vehiculului

                  Numele proprietarului (denumirea societății)

                  O

                  (C.2.1)

                  Prenume

                  O

                  (C.2.2)

                  Adresă

                  O

                  (C.2.3)

                  Sex

                  F

                  Masculin, feminin

                  Data nașterii

                  O

                  Entitate juridică

                  O

                  Persoană fizică, asociație, întreprindere, societate etc.

                  Locul nașterii

                  F

                  Număr de identificare

                  F

                  Un element de identificare care identifică doar persoana sau societatea respectivă

                  În cazul vehiculelor casate, al vehiculelor sau al plăcuțelor de înmatriculare furate sau al certificatelor de înmatriculare a căror valabilitate a fost depășită, nu se furnizează informații referitoare la proprietar/deținător. În schimb, se transmite mesajul „Informații necomunicate”

         (1)  O = obligatoriu, în cazul în care informația este disponibilă în registrul național, F = facultativ.

         (2)  Abrevieri armonizate ale documentelor, a se vedea Directiva 1999/37/CE a Consiliului din 29 aprilie 1999 privind documentele de înmatriculare pentru vehicule (JO L 138, 1.6.1999, p. 57).

         (3)  O = obligatoriu, în cazul în care informația este disponibilă în registrul național, F = facultativ.

         (4)  Abrevieri armonizate ale documentelor, a se vedea Directiva 1999/37/CE.

         (5)  O = obligatoriu, în cazul în care informația este disponibilă în registrul național, F = facultativ.

         (6)  Abrevieri armonizate ale documentelor, a se vedea Directiva 1999/37/CE.

      ANEXA II

         MODELUL DE SCRISOARE DE INFORMARE

         menționată la articolul 5

      [Pagina de gardă]

      DECLARAȚIA COMISIEI PRIVIND TEMEIUL JURIDIC

         „Comisia ia act de faptul că Parlamentul European și Consiliul au convenit asupra înlocuirii temeiului juridic propus de Comisie, și anume articolul 91 alineatul (1) litera (c) din TFUE, cu articolul 87 alineatul (2) din TFUE. Deși Comisia este de acord cu opinia ambilor legislatori privind importanța urmăririi obiectivelor din propunerea de directivă pentru îmbunătățirea siguranței rutiere, aceasta consideră totuși, din punct de vedere juridic și instituțional, că articolul 87, alineatul (2) din TFUE nu constituie temeiul juridic adecvat și prin urmare își rezervă dreptul de a folosi toate mijloacele juridice pe care le are la dispoziție.”